
POROČILO KOMISIJE ZA KAKOVOST ZA ŠOLSKO LETO 2025/2026



V letošnjem šolskem letu smo pozorneje spremljali delo učiteljev in njihov odnos do dijakov v šolskem procesu. V lanskem šolskem letu 2024/25  smo se vključili v vseslovensko spletno anketiranje EPoS (Elektronsko Podprta Samoevalvacija) na temo Učenje in poučevanje ter šolska klima. Rezultati so nas negativno presenetili, zato je učiteljski zbor ob koncu šolskega leta izbral dve področji (večinsko mnenje z glasovanjem za dve področji), na katerih bi želeli delovati s tendenco izboljšanja stanja in prevladujoče klime na šoli:

1. Obnašanje učiteljev kot dober zgled dijakom
V šoli si prizadevamo za kulturo kakovostne in spoštljive komunikacije ter dobre medsebojne odnose.

2. Pravično ocenjevanje dijakov
Učitelj skozi učni proces usmerja dijake do optimalnih dosežkov ter jim omogoča pridobivanje in izkazovanje kakovostnega znanja, spretnosti in prečnih veščin.  

Zastavili smo si strategijo in cilje delovanja v šolskem letu 2025/26:
· Vsak učitelj zase izdela merila pravičnega ustnega ocenjevanja dijakov na podlagi meril, sprejetih v strokovnem aktivu.
· Vsak posamezen učitelj s svojimi dijaki po lastni presoji in potrebi izvaja dopoldanske govorilne ure.
· Vsak učitelj zase ovrednoti primer komunikacije z dijaki z vidika prednosti in možnosti za izboljšavo.
· Vsak učitelj izvede dejavnost “Kaj mi želiš sporočiti?” in pridobi neposredno (anonimno) povratno informacijo od dijakov na kakršenkoli njemu lasten način (merilo: 100 ali več na učitelja na leto).
· Ob polletju in ob koncu šolskega leta bo izvedena anonimna anketa med učitelji.
· Ob koncu šolskega leta bo izvedena anonimna anketa med dijaki.
· Cilj delovanja po akcijskem načrtu je zmanjšati število odvračevalcev za vsaj 10%. 

Izvedli smo tri anonimne ankete:
A. Anketa med učitelji ob polletju 
B. Anketa med učitelji ob koncu šolskega leta
C. Anketa med dijaki ob koncu šolskega leta


Rezultati anket:

A. Anketa med učitelji ob polletju 
1. Število opravljenih razgovorov z dijaki
12/19 razrednikov je izvedlo razgovore z dijaki – 10 razrednikov je izvedlo vsaj 4, največ pa 21 razgovorov; 1 razrednik je izvedel razgovore z vsemi dijaki v svojem razredu. 
9/25 nerazrednikov je izvedlo 3 do 4 razgovore, 14 jih je izvedlo razgovore s 5 do 12 dijaki, eden je izvedel manj kot tri, eden pa več kot 15.

2. Močne strani v komunikaciji z dijaki 
Učitelji kot svoje močne strani izpostavljajo odprtost, iskrenost, pozitivno komunikacijo, empatijo, razumevanje, postavljanje meja, korektnost, usmerjenost k rešitvam, dostopnost, prijaznost, pristnost, spoštljiv odnos, aktivno poslušanje, doslednost in jasna pričakovanja.

3. Šibke točke v komunikaciji z dijaki 
Večina učiteljev kot svoje šibke točke izpostavlja pomanjkanje časa za komunikacijo in občasno popustljivost. Navajajo tudi preveč odprt odnos, preveč razlage, previsoka pričakovanja, površnost, prehitro povzdigovanje glasu ali burno reagiranje, s čimer se sproži še večji kaos in manj pozornosti pri dijakih. 

4. Možnosti za izboljšanje komunikacije z dijaki v drugem polletju
Učitelji navajajo kopico rešitev, najbolj pogoste med njimi so: več časa za pogovore, več pogovorov tudi med učnimi urami, poglobljenost v komuniciranju in vključenost vseh dijakov, več individualnih pogovorov, uvajanje anketnih vprašalnikov, upoštevanje mnenj dijakov, spodbujanje dijakov k udeležbi na govorilnih urah za dijake, upočasnitev pogovora, prilagoditev pričakovanj. 
5. Izvedba dejavnosti "Kaj mi želiš sporočiti?" (n = 25)
Do polletja je dejavnost izvedlo 16% (4 učitelji).

6. Povratna informacija in/ali utemeljitev pridobljene ocene ustnega ocenjevanja znanja (n = 24)
17 učiteljev (70%) je v 90-100% podalo povratno informacijo o ustni oceni, ostalih 30% učiteljev pa v manj odstotkih.


B. Anketa med učitelji ob koncu šolskega leta

1. Število opravljenih razgovorov z dijaki 
V drugem polletju so razredniki v povprečju opravili 25 individualnih razgovorov z dijaki, nerazredniki pa v povprečju 10. 

2. Pozitivne spremembe po opravljenih razgovorih z dijaki (n=27)
90% učiteljev je opazilo pozitivne spremembe pri dijakih, s katerimi so opravili razgovore. Približno tretjina jih ugotavlja večjo zavzetost, interes, trud, motiviranost in nasploh boljši odnos do predmeta. Nekateri navajajo bolj odprto in spoštljivo komunikacijo, nekateri večjo discipliniranost in manjše število izostankov. Kar se učne snovi tiče, jih tretjina ugotavlja, da so dijaki po razgovoru lažje sledili snovi, oddajali boljše izdelke, bolj redno opravljali svoje obveznosti in popravili negativne ocene.

3. Uvedba možnosti za izboljšanje komunikacije z dijaki (n=31)
21 učiteljev, kar predstavlja dobri dve tretjini (68%), navaja, da je v drugem polletju dejansko uvedlo ukrepe za izboljšanje komunikacije, ki so jih navedli v anketi ob polletju.

4. Uvedene spremembe za izboljšanje komunikacije (n=18)
10 učiteljev si je vzelo več časa za individualen ali neformalen pogovor in sprotno reševanje težav. Ostali navajajo, da so postali bolj dostopni in odzivni, da so bolj prisluhnili željam dijakov in dajali več konkretnih pohval. Dijakom so pustili prostor za izražanje lastnega mnenja in dali več poudarka pozitivni povratni informaciji. Razredne ure so napolnili z različnimi vsebinami, kjer so aktivno sodelovali vsi dijaki. Kar se učne snovi tiče, so posamezni učitelji dijakom nudili možnost dopolnilnega pouka. 

5. Povratna informacija o pridobljeni ustni oceni 
85% učiteljev je podalo povratno informacijo o ustni oceni.

6. Izvedba dejavnosti "Kaj mi želiš sporočiti?" (n=30)
Do zaključka pouka je dejavnost izvedlo 27% (8 učiteljev). 


C. Anketa med dijaki ob koncu šolskega leta (n=126)

Dijaki so ob koncu šolskega leta izpolnili kratko anonimno anketo, v kateri so odgovarjali na vprašanja glede ocenjevanja in odnosa učiteljev do dijakov. 

1. Dijaki so dostopnost, razumevanje njihovih problemov, vzdušja na šoli ter spoštovanje dogovorov in  njih samih ocenili s povprečno oceno 3. 
2. Obnašanje učiteljev kot zgled so ocenili z oceno 2,7. 
3. Delo učiteljev, pravično ocenjevanje in upoštevanje kriterijev so dijaki ocenili s povprečno oceno 3,1. 
4. [bookmark: _Hlk233795728]Na vprašanje, ali bi našo šolo priporočili prijateljem in znancem, so dijaki odgovorili s povprečno oceno 2,8. Promotorje, pasivneže in odvračevalce smo prikazali v odstotkih, ki služijo za izračun NPS. 

Kazalnik NPS (Net Promoter Score):
Promotorji: 		39		31%
Pasivneži: 		43 		34%
Odvračevalci: 		44		35%

Na šoli imamo 35% odvračevalcev in 31% promotorjev, ostalih 34% je pasivnežev. Trenutni NPS za šolo je -4%, ki je izračunan kot razlika odstotka promotorjev in odstotka odvračevalcev. Kazalnik NPS za šolo se je popravil za kar 45% (NPS za šolo v lanskem letu -49%). Realno gledano se je število promotorjev dvignilo z 10% lanskega leta na dobrih 30% letošnjega leta, kar je dvig za 20%. Število odvračevalcev se je znižalo za 25%, z lanskih 60% na letošnjih 35% (zastavljeni cilj je bil vsaj 10%).

Primerjava šolskega uspeha ob koncu pouka v letih 2025 in 2026

	Šolsko leto
	Št. popravnih izpitov
	Št. dijakov z več kot tremi popravnimi izpiti

	2024/25
	201
	21

	2025/26
	156
	6




Primerjava števila opravičenih in neopravičenih ur ob koncu pouka v letih 2025 in 2026

	Šolsko leto
	Število
opravičenih ur 
na šoli
	Število
neopravičenih ur
na šoli
	SKUPAJ
	Število dijakov na šoli
	Št. ur izostanka na dijaka (SKUPAJ)
	Št. dni izostanka na dijaka (SKUPAJ)

	2024/25
	102.690
	6.386
	109.076
	558
	195
	28

	2025/26
	110.565
	5.400
	115.965
	566
	204
	29




Rezultati analize anketiranja in ugotovitve:

1. Večina učiteljev se je odzvala na predlagano uvajanje sprememb v šolskem procesu.
2. Na šoli je bilo izvedenih veliko število individualnih razgovorov z dijaki (po grobi oceni več kot 500).
3. 90% učiteljev je opazilo pozitivne spremembe pri dijakih, s katerimi so opravili razgovore.
4. Dve tretjini učiteljev sta uvajali ukrepe za izboljšanje komunikacije.
5. Dejavnost »Kaj mi želiš sporočiti?« je do zaključka pouka izvedla le slaba tretjina učiteljev. 
6. 85% učiteljev je podalo povratno informacijo o ustni oceni.
7. Slaba polovica dijakov meni, da je vzdušje na šoli prijetno. 
8. Kazalnik NPS smo z -49% lanskega leta dvignili na -4% letošnjega leta. 
9. Število promotorjev šole smo dvignili za 20%.
10. Za skoraj četrtino smo zmanjšali število popravnih izpitov ob koncu pouka.
11. Število dijakov z več kot tremi popravnimi izpiti, kar pomeni, da ne napredujejo v višji letnik, je z 21 dijakov padlo na 6 dijakov. 

Strategija komisije za kakovost:
1. Cilj komisije za kakovost v naslednjem šolskem letu je je zmanjšanje števila izostankov. 
2. Izdelali bomo priporočila za razrednike, ti pa jih bodo predstavili dijakom 1. septembra in staršem na prvem roditeljskem sestanku.
3. Še naprej bomo spremljali področja, na katerih želimo izboljšati stanje in prevladujočo klimo na šoli (komunikacija z dijaki in pravično ocenjevanje).
4. Učitelji bomo nadaljevali s predlogi za izboljšanje stanja, ki smo jih uvedli lansko leto in jih prevzeli kot prakso. 


Bojana Dragoš, 
predsednica komisije za kakovost

